Office of Government Ethics

Office of Government Ethics (OGE) er et amerikansk føderalt organ med ansvar for å gi den utøvende myndighet og dens ansatte retningslinjer knyttet til forebyggelse av interessekonflikter. Hovedoppgavene er:
 Etablere den utøvende myndighetens standarder for oppførsel; 
 Utstede regler og forskrifter som fortolker strafferettslige interessekonfliktbegrensninger; 
 Etablere et rammeverk for offentlig og konfidensiell erklæring av økonomiske interesser; 
 Utvikle opplærings- og utdannelsesprogram innen etikk for den utøvende myndigheten; 
 Sikre at den enkelte etats etikkprogram fungerer tilfredsstillende ved å stille krav til dem, støtte dem og gjennomgå dem.
Direktøren i OGE utnevnes av USAs president etter godkjennelse av Senatet. Direktøren utnevnes på åremål på fem år, som således overlapper presidentperiodene, og som kan fornyes flere ganger. Resten av de ansatte er faste embetsmenn. OGE ble opprettet ved lov i 1978, og ble skilt ut fra Office of Personnel Management i 1989 i henhold til reformlovgivning.

 Referanser 

Kategori:USAs føderale myndigheter
Kategori:Etikkorganisasjoner